**Kristus Penebus** (bahasa Portugis: ***Cristo Redentor***; bahasa Inggeris: ***Christ the Redeemer***) merupakan sebuah patung Yesus Kristus di Rio de Janeiro, Brazil. Dari tahun 1931 sehingga tahun 2010 ia adalah patung Art Deco yang terbesar di dunia. Tinggi patung ini adalah 30 meter (98 kaki) tinggi. Ia terletak di kekaki 8 meter (26 kaki) di puncak 700 meter (2,300 kaki) tinggi gunung Corcovado.

Sejarah
-------

Kereta api elektrik pertama di Brazil telah dibina pada tahun 1800-an. Pada masa itu orang akan pergi ke atas Gunung Bongkok untuk menikmati pemandangan panorama bandar di bawah. Pembinaan bermula pada tahun 1926 dan mengambil masa lima tahun untuk disiapkan. Pada masa itu, pekerja menyeimbangkan diri pada perancah tanpa peralatan keselamatan. Kerja ini adalah kerja yang berisiko tetapi dalam tempoh pembinaan keseluruhan, tiada pekerja terbunuh. Ramai yang menganggap bahawa perkara tersebut sebagai satu keajaiban. Patung ini selesai dibina pada tahun 1931. Tujuan patung ini dibina untuk meraikan ulang tahun ke-100 tahun kemerdekaan Brazil dari Portugal. Patung ini dibina di Perancis oleh pemahat Paul Landowski. Beliau tidak pernah datang ke Rio untuk melihat ukiran di tempat.

Petir menyambar patung itu semasa ribut petir lebat pada 10 Februari 2008, menyebabkan beberapa kerosakan kepada jari, kepala dan kening. Negeri Rio de Janeiro memulakan usaha pembaikan untuk menggantikan beberapa lapisan luar dan membaiki rod kilat pada patung. Petir menyambar dan merosakkan patung ini sekali lagi, pada 17 Januari 2014, merosakkan jari pada tangan kanan. 

Pada tahun 2010, pembaikan patung secara bermula. Kerja termasuk pembersihan, menggantikan mortar pada bahagian luar, mengembalikan besi dalam struktur dalaman, dan kalis air monumen itu. Vandalisme terjadi pada patung semasa pengubahsuaian, semburan cat di sepanjang lengan. Datuk Bandar Eduardo Paes memanggil akta ini "jenayah terhadap negara." Penyebab kemudian memohon maaf dan mengaku diri kepada pihak polis. 

Pada tahun 2015 dua peneroka bandar Rusia dan Ukraine, Vadim Makhorov dan Vitaly Raskalov dari Ontheroofs, memanjat patung sambil merakam video dan mengambil foto.

Dibaik pulih
------------

Patung ini telah dibaik pulih semula dengan menggunakan $ 4 juta pada tahun 2010. Pembaikan yang melibatkan seratus orang dan menggunakan lebih daripada 60,000 keping batu yang diambil dari kuari yang sama seperti patung asal. Semasa pelancaran patung dibaik pulih, patung ini diterangi dengan lampu hijau dan kuning bagi menyokong pasukan bola sepak kebangsaan Brazil bermain di Piala Dunia FIFA 2010.

Kerja-kerja penyelenggaraan perlu dijalankan secara berkala disebabkan oleh angin kencang dan hakisan yang patung terdedah, dan juga kilat. Patung ini telah rosak oleh kilat sekurang-kurangnya dua kali. Pembaikan pada tahun 2014 menambah rod kilat pada patung tersebut untuk mencegah kerosakan jika dipanah petir.

Patung ini dikekalkan oleh Keuskupan Agung Rio de Janeiro.

Galeri
------

* Patung Kristus PenebusPatung *Kristus Penebus*
* Akses eskalatorAkses eskalator
* Kristus Penebus selepas dibaik pulih*Kristus Penebus* selepas dibaik pulih
* Patung diterangi dengan warna kuning dan hijau, warna Brazil, semasa Piala Dunia FIFA 2014Patung diterangi dengan warna kuning dan hijau, warna Brazil, semasa Piala Dunia FIFA 2014
* Gunung Bongkok dan Kristus Penebus dapat dilihat dari Gunung Gula JantungGunung Bongkok dan *Kristus Penebus* dapat dilihat dari Gunung Gula Jantung

Lihat juga
----------

* Tujuh Keajaiban Dunia Baru

Rujukan
-------

1. 1 2 3  "Christ Statue & Sugar Loaf". Rio City Tour. 20 September 2014. Dicapai pada 19 October 2015.[*pautan mati kekal*]
2. ↑  *Religions of the World: A Comprehensive Encyclopedia of Beliefs and Practices* eds. J. Gordon Melton; Martin Baumann (Santa Barbara, CA: ABC-CLIO, 2010), p. 2725
3. 1 2  Madson Araujo. "Christ the Redeemer Statue — The 11 Most Interesting Curiosities". My Rio Travel Guide. Dicapai pada 19 October 2015.
4. 1 2  Daily Mail reporter (19 October 2015). "Lord, it's a long way down! Workers repair Rio de Janeiro's Christ the Redeemer statue after its finger was damaged by lightning". Daily Mail Australia. Dicapai pada 19 October 2015.
5. ↑  Associated Press (18 January 2014). "Rio de Janeiro's Christ the Redeemer struck by lightning". The Telegraph. Dicapai pada 19 October 2015.